3. ΠΡΟΕΔΡΙΚΟΝ ΔΙΑΤΑΓΜΑ της 4/4 Μαΐου 1931 (ΦΕΚ Α΄ 118) Περί λειτουργίας του κατά το άρθρ. 17 του Νόμ. 4952 «περί κυρώσεως του από 31 Αυγ. 1926 Ν.Δ/τος περί οργανώσεως της Κεντρικής Πρεσβευτικής και Προξενικής Υπηρεσίας του Υπουργείου των Εξωτερικών κλπ.» Υπηρεσιακού Συμβουλίου. Έχοντες υπ’ όψει το άρθρ. 17 του Νόμ. 4952 «περί κυρώσεως του από 31 Αυγ. 1926 Ν.Δ/τος «περί οργανώσεως της Κεντρικής, Πρεσβευτικής και Προξενικής Υπηρεσίας του Υπουργείου των Εξωτερικών ως και την υπ’ αριθ. 298 ε.έ. γνωμοδότησιν του Συμβουλίου της Επικρατείας, προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν. Άρθρ.1.-Το Υπηρεσιακόν Συμβούλιον του επί των Εξωτερικών Υπουργείου συνέρχεται οσάκις κριθή τούτο αναγκαίον, συγκαλούμενον υπό του Προέδρου αυτού, τη προηγουμένη εγκρίσει του επί των Εξωτερικών Υπουργού, ορίζοντος και τα ζητητέα θέματα. Άρθρ.2.-Τον Πρόεδρον του Συμβουλίου απόντα ή κωλυόμενον ή χηρευούσης της θέσεως αναπληροί ο νόμιμος αναπληρωτής αυτού, εφ’ όσον δε τοιούτος δεν έχει ορισθή ο αρχαιότερος των εν τω κέντρω υπηρετούντων επί βαθμώ Πρέσβεως. Τα λοιπά υπηρεσιακά μέλη αναπληρούσιν οι αμέσως επόμενοι  κατ’ αρχαιότητα Διευθυνταί εν τω Υπουργείω επί βαθμώ Πρεσβευτού ή Διευθυντού. Τον Νομικόν Σύμβουλον αναπληροί ο κατά Νόμον αντικαταστάτης αυτού. Άρθρ.3.-Αι γνωμοδοτήσεις και αποφάσεις του Συμβουλίου λαμβάνονται κατά πλειοψηφίαν υπερισχυούσης εν περιπτώσει ισοψηφίας της ψήφου του Προέδρου. Τα πρακτικά των αποφάσεων και γνωμοδοτήσεων του Συμβουλίου τηρούνται υπό του εκτελούντος χρέη Γραμματέως εν ιδιαιτέρω βιβλίω κατ’ αύξοντα αριθμόν και χρονολογίαν Συνεδριάσεως. Έκαστον πρακτικόν υπογράφεται υπό του Προέδρου και όλων των παραστάντων κατά την συνεδρίασιν μελών, συνυπογράφοντος και του εκτελούντος χρέη Γραμματέως Εν περιπτώσει διαφωνίας τινός των μελών του Συμβουλίου δέον να γίνηται ρητή περί τούτου μνεία εν τω πρακτικώ, αναφερομένου, ει δυνατόν και του λόγου του προκαλέσαντος την τοιαύτην διαφωνίαν. Αποσπάσματα των πρακτικών κεκυρωμένα υπό του Γραμματέως επισυνάπτονται εις τον φάκελλον των οικείων υποθέσεων. Άρθρ.4.-Λόγοι εξαιρέσεως τινός των μελών του Συμβουλίου είναι συγγένεια αυτού κατ’ ευθείαν γραμμήν και εκ πλαγίου μέχρι τετάρτου βαθμού συμπεριλαμβανομένου, μετά τινος των υπαλλήλων περί ων πρόκειται να αποφασίση το Συμβούλιον. Ο εκτελών χρέη Γραμματέως δεν δύναται να μετάσχη του Συμβουλίου, οσάκις τούτο πρόκειται να λάβη απόφασίν τινα αφορώσαν αυτόν. Άρθρ.5.-Εις έκαστον των μελών του Υπηρεσιακού Συμβουλίου, των μη ανηκόντων εις την ιεραρχίαν του Υπουργείου των Εξωτερικών, και τους αναπληρωτάς αυτών, οσάκις μετέχουσι του Συμβουλίου καταβάλλεται δι’ εκάστην συνεδρίασιν αμοιβή εκ δραχ. 300 καταλογιζομένη εις βάρος της οικείας πιστώσεως του προϋπολογισμού του Υπουργείου των Εξωτερικών. Εις τον Ημέτερον επί των Εξωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Σελ. 119 Συμβούλια και Επιτροπές 40.Α.δ.1-3 